പ്ലസ് വണ് പ്രവേശനം: വിദ്യാര്ഥികള് ആശങ്കയില് കോഴിക്കോട്: സംസ്ഥാനത്തെ പ്ലസ്വണ് അഡ്മിഷന് പ്രതിസന്ധി നാള്ക്ക് നാള് രൂക്ഷമാകവെ ജില്ലയില് നിന്നുള്ള വിദ്യാര്ത്ഥികള് നെട്ടോട്ടത്തില്.രണ്ടാം ഘട്ട അലോട്ട്മെന്റ് കഴിഞ്ഞിട്ടും മുഴുവന് എ പ്ലസ് ലഭിച്ച വിദ്യാര്ത്ഥികള്ക്ക് പോലും പ്ലസ് വണ് ക്ലാസിലേക്ക് പ്രവേശനം ലഭിച്ചിട്ടില്ല. ആശങ്കയിലായ വിദ്യാര്ത്ഥികളും രക്ഷിതാക്കളും ഇന്നലെ കോഴിക്കോട്ട് ഒത്തുചേര്ന്നു. 47,000 ത്തിലധികം വിദ്യാര്ത്ഥികളാണ് കോഴിക്കോട് ജില്ലയില് പ്ലസ് വണ് സീറ്റിനായി അപേക്ഷിച്ചതെങ്കില് 27,000 ത്തിലധികം വിദ്യാര്ത്ഥികള്ക്ക് മാത്രമാണ് പ്രവേശനം ലഭിച്ചത്. നീന്തല് പരിശീലനത്തിലൂടെയടക്കം നേടിയ അധികമാര്ക്കും എസ്.എസ്.എല്.സി പരീക്ഷയ്ക്ക് മുഴുവന് എ പ്ലസുമുള്ള വിദ്യാര്ത്ഥി 11 സര്ക്കാര് വിദ്യാലയങ്ങളടക്കം 30 സ്കൂളുകളില് പ്രവേശനത്തിന് അപേക്ഷ നല്കിയെങ്കിലും നിരാശയായി ഫലം. രണ്ടാം ഘട്ട അലോട്ട്മെന്റു പിന്നിട്ടതോടെ തുടര്പഠനം അവതാളത്തിലാകുമോയെന്ന ആശങ്കയിലാണ് വിദ്യാര്ത്ഥികളും രക്ഷിതാക്കളും. കഷ്ടപ്പെട്ട് പഠിച്ച് പരീക്ഷയെഴുതി പാസായിട്ടും സീറ്റ് ലഭിക്കാത്തതില് വിദ്യാര്ത്ഥികള് നിരാശയിലാണ്. തെക്കന് ജില്ലകളില് സീറ്റ് ബാക്കിയാകാനുള്ള സാധ്യത നിലനില്ക്കുമ്ബോഴാണ് മലബാറില് പ്ലസ് വണ് പ്രവേശനത്തിനായി വിദ്യാര്ത്ഥികള് നെട്ടോട്ടമോടുന്നത്. പ്ലസ് വണ് സീറ്റുകള് വര്ധിപ്പിക്കുകയോ ആവശ്യത്തിലധികമുള്ള ജില്ലകളില് നിന്ന് എടുത്ത് മാറ്റി മലബാറിലെ സ്കൂളുകളിലേക്ക് പുന:ക്രമീകരിക്കുകയോ ചെയ്യണമെന്നാണ് രക്ഷിതാക്കളുടേയും വിദ്യാര്ത്ഥികളുടേയും ആവശ്യം.